kardosdrur/scandi-wiki huggingface dataset:
Markedsandel

Markedsandel referer til forholdet i procent mellem afsætningen af en virksomheds vare og den samlede afsætning af substituerende varer på et givent marked, ofte et geografisk afgrænset område som f.eks. et land.

En virksomhed har ved en monopoltilstand en markedsandel på 100 procent, mens hver enkelt virksomhed på et marked med total konkurrence har en meget lille markedsandel. Ifølge pris- og konkurrenceteorien betyder en stor markedsandel, at en virksomhed kan tage en relativt højere pris for varen grundet mindre konkurrence og mindre priselasticitet.

Selve beregningen af en virksomheds markedsandel er ofte problematisk, idet flere virksomheder ønsker at tilbageholde oplysningerne af konkurrencehensyn.

Markedsføring
Nationalsozialistisches Fliegerkorps

Nationalsozialistisches Fliegerkorps (NSFK) var en tysk paramilitær organisation under Nationalsozialistische Deutsche Arbeiterpartei. 

Korpset blev dannet i begyndelsen af 1930'erne, da Versailles-freden forbød oprettelsen af et tysk luftvåben. Organisationen var opbygget efter Sturmabteilung (SA) og havde et system af paramilitære grader, der mindede om SA's. Medlemmerne fik militær flyvetræning i sejlfly og private motorfly. Da Luftwaffe blev oprettet i 1935 blev mange af medlemmerne overført hertil, men NSFK fortsatte med at eksistere, bl.a. for at øge interessen for luftvåbenet. Under 2. verdenskrig udførte NFSK's medlemmer overvejende tjeneste i antiluftskytsafdelinger.

Distinktioner

 Mann (1), Sturmmann (2), Rottenführer (3), Scharführer (4), Oberscharführer (5), Truppführer (6), Obertruppführer (7), Sturmführer (8), Obersturmführer (9), Hauptsturmführer (10), Sturmbannführer (11), Obersturmbannführer (12), Standartenführer (13), Oberführer (14), Brigadeführer (15), Gruppenführer (16), Obergruppenführer (17), Korpsführer (18)

Naziorganisationer
Nazisme
Aalborg Symfoniorkester

Aalborg Symfoniorkester er et dansk symfoniorkester, der blev grundlagt i 1943. som Aalborg By-orkester. Orkestret består af 65 musikere og holder til i Musikkens Hus på havnefronten i Aalborg. 

Kapelmester Jens Schrøder har spillet en historisk vigtig rolle for opbygningen af orkestret lig den indsats kapelmester Thomas Jensen udførte i spidsen for Århus Symfoniorkester.

Orkestret, der har status af landsdelsorkester for Nordjylland, samarbejder ofte med Den Jyske Opera og Det Kongelige Teater, når dette er på turné. Hver sæson giver orkestret en række symfonikoncerter, hvor solister og dirigenter fra hele verden medvirker. Orkestret har desuden indspillet flere albums med klassik musik, bl.a. værker af Carl Nielsen og Richard Wagner. I 2014 flyttede symfoniorkestret i Musikkens Hus og har nu fået for første gang et samlet sted, hvor administration, øvelokaler og koncerter kan finde sted. Tidligere havde symfoniorkestet til huse i Symfonien og spillede sine koncerter i Aalborg Kongres & Kultur Center. 

Aalborg Symfoniorkester er medarrangør Aalborg Operafestival, som er en årlig kulturel begivenhed. Symfoniorkestret er arrangør af verdens største Wagner-sangkonkurrence, som kaldes The Lauritz Melchior Singing Competion. Sangkonkurrencen er en begivenhed, der vender tilbage hvert fjerde år.

Eksterne henvisninger
 Aalborg Symfoniorkesters hjemmeside

Symfoniorkester
Symfoniorkestre fra Danmark
Musikgrupper fra 1943
Elle (tidsskrift)

Elle (, skrevet med versaler) er et fransk og senere internationalt dameblad, der blev grundlagt i 1945 af Pierre Lazareff og Hélène Gordon. 

Fra 1988 udkom bladet også i USA, og siden er der kommet yderligere sprog til, således at bladet i dag udkommer i 42 udgaver. Det er i dag verdens største dameblad og har over 4,8 mio. læsere. Bladet udkommer bl.a. i Tyskland, Sverige og Norge, og siden September 2008 udkommer det også i en dansk version. Danmark er det 42. land i hvilket Elle udkommer.

Dansk udgave
På forsiden har blandt andet været danske topmodeller Louise P., Agnete Hegelund og Freja Beha.
I Danmark bliver det udgivet af Aller Media A/S og er ejet af franske Lagardère.

Eksterne henvisninger 
 Elles franske hjemmeside 
 Elles danske hjemmeside 

Etableret i 1945
Tidsskrifter fra Frankrig
Camilla Ottesen

Camilla Ottesen (født 11. november 1972 på Frederiksberg) er en dansk studievært.

Ottesen er student fra Falkonergårdens Gymnasium. Hun er oprindeligt uddannet rentegner i reklamebranchen, og begyndte sin tv-karriere på ZTV. Senere kom hun til Nordisk Film som researcher og blev assistent på Fangerne på Fortet på TV3. Hun søgte ind på Filmskolen, men endte som vært i DR's børn- og ungeafdeling. Hun har desuden været vært på Go' Morgen P3, Melodi Grand Prix 2008 og Ønskehaven på DR1. Fra efteråret 2009 vendte hun tilbage til TV3 som vært på en ny sæson Fangerne på Fortet.

Eksterne henvisninger 
 

Studieværter fra Danmark
Ansatte ved TV3
Thomas Madvig

Thomas Madvig (født 19. juli 1972 i Farum) er en dansk Dj og studievært. 

Han debuterede som radiovært som 12-årig og havde sit første dj-job, da han var 17. Han har bl.a. været radiovært på The Voice. Internationalt blev han kendt som Danmarks anden MTV-vært fra 1996 til 1999 (Maiken Wexø var danmarks første MTV-vært og debuterede i 1985 som 17-årig). Tilbage i Danmark blev han vært på DR's P3 i 2000. Han lavede Det Store mix sammen med Krede. Han var fra 2000 til 2004 en del af den københavnske onsdags-club Verydisco. Da TV 2 Radio blev etableret, blev Madvig vært.

Thomas Madvig er desuden speaker og har siden 2006 været Discovery Channel's faste speaker.

Stilistisk repræsenterer Madvig bl.a. techhouse.

Desuden har han været han medejer af nat-klubben "TS" i Studiestræde i København.

Studieværter fra Danmark
Dj's fra Danmark
Personer fra Farum
Hardy Hansen

Hardy Hansen (født 26. september 1933 i Store Brøndum) er en dansk tidligere fagforeningsformand og socialdemokratisk politiker.

Hansen er uddannet fra Svendborg Søfartsskole. Han har været arbejdsmand hos De Danske Bomuldsspinderier i Valby 1950-1954 og hos Paul Bergsøe & Søn 1954-1966. Samme år blev han tillidsmand i Specialarbejderforbundet i Danmark (nu 3F). I 1971 blev han formand for SiD's Glostrup-afdeling, og i 1975 blev han medlem af organisationens hovedbestyrelse samt forretningsfører for fabrik- og industrigruppen. Han var SiD's formand fra 1979 til 1996, og medlem af LOs forretningsudvalg.

Som fagforeningsmand varetog han altid de ufaglærte arbejderes sag, hvilket ofte bragte ham i modsætning til andre fagforbund. Han modsatte sig organiseringen af fagbevægelsen gennem industriforbund eller karteller, eftersom det ville bringe SID's selvstændighed i fare.

Hans politiske karriere begyndte som formand for Socialdemokratiet i Glostrup. Han var desuden formand for AOF. Han har været modstander af at samarbejde med de borgerlige, og modsagde statsminister Anker Jørgensen, da han i 1982 overlod regeringsmagten til Poul Schlüter. I 1994 blev han opstillet til Folketinget i Brønshøjkredsen (Østre Storkreds) og blev indvalgt ved valget samme år. Han var medlem af tinget indtil 10. marts 1998.

I sin tid som formand for SiD stod brugte han i 1980'erne 180 mio. kroner af fagforeningens midler til politisk aktivitet rettet imod Firkløverregeringen..

Referencer

Eksterne henvisninger 
 Hansens biografi på Folketingets hjemmeside 
 Hardy Hansen i Den Store Danske

Formænd for Specialarbejderforbundet i Danmark
Folketingsmedlemmer i 1990'erne
Tidligere folketingsmedlemmer fra Socialdemokraterne
Personer i Kraks Blå Bog
Store Brøndum

Store Brøndum er en landsby beliggende i Store Brøndum Sogn i Rebild Kommune med , ca. 9 km. nordøst for Skørping og 18 km. nord for Hadsund. Landsbyen ligger i Region Nordjylland.

Byen har en aktiv borgerforening, der danner rammen om mange af de kulturelle aktiviteter i byen. Der er desuden et par mindre virksomheder. Selve landsbyen har lidt over 200 indbyggere, mens hele sognet har knap 400.

Eksterne henvisninger 

 Store Brøndums hjemmeside

Lokaliteter i Rebild Kommune
Anny Winther

Anny Winther (født 5. maj 1951) er en dansk politiker, der i perioden 2007-2013 var borgmester i Rebild Kommune, valgt for Venstre. Hun er desuden formand for KL's social- og sundhedsudvalg.

Winther blev valgt til regionsrådet i Region Nordjylland i 2013 og genvalgt i 2017 og i 2021

Winther, der er opvokset i og omkring Støvring, er uddannet hospitalsøkonoma og senere merkonom i regnskabsvæsen og statsautoriseret ejendomsmægler. Hun var genmem 20 år regnskabschef i KK Fritidshuse, der ejes af hendes mand. Hendes politiske karriere begyndte i 1990, da hun blev medlem af Støvring Kommunalbestyrelse. Fra 1998 til 2007 var hun borgmester i Støvring Kommune. Efter strukturreformen blev hun den første borgmester i den nye store Rebild Kommune. Efter kommunalvalget i 2009 så det i første omgang som ud som om Venstre måtte afgive borgmesterposten, men takket være en konstituering med Socialdemokraterne og Konservative – svarende til 17 ud af 25 byrådsmedlemmer – lykkedes det hende at beholde posten. Winther genopstillede ikke ved kommunalvalget i 2013, men skiftede i stedet til at være regionsrådspoltiker.

I forbindelse med den såkaldte Rebild-sag  og Rebild Kommunes afskedigelse af kommunaldirektøren, socialdirektøren og familie- og handicapchefen  i 2012, krævede DF's byrådsmedlem Rikke Karlsson, at Anny Winther skulle gå af.

Referencer 

Borgmestre fra Venstre
Ejendomsmæglere fra Danmark
Tidligere borgmestre fra Danmark
Regionsrådsmedlemmer fra Venstre
Centre de la mémoire d'Oradour

Centre de la mémoire d'Oradour har til formål at erindrede om forbrydelser, som 2. SS panserdivision "Das Reich" begik i Oradour-sur-Glane, at informere om forbrydelsen og fungere som et mindesmærke for kommende generationer.

Oprindelse 
På initiativ af Jean Claude Peyronnet, præsident for Conseil Général i Haute-Vienne og med billigelse fra den franske forening for martyrernes familie blev projektet foretagt for den tidligere franske præsident François Mitterrand i 1989.

I 1992 blev det ved en international udbudsforretning afgjort hvem der skulle lede projektet og det fik støtte fra det franske kulturministerium, ministeriet for krigsveteraner og EU. 

I 1994 blev der ansat en projektdirektør, som skulle koordinere den historiske forskning. Samtidig blev arkitekten Yves Devraine udpeget til at tegne og bygge centret.

I 1999 blev centret i Oradour åbnet af den franske præsident Jacques Chirac og den franske kulturminister Catherine Trautmann.

I 2002 havde centret 300.000 besøgende, som kunne se den permanente udstilling og skiftende udstillinger.

Arkitektur 
Ifølge arkitektens koncept forenes landskabet og centerbygningen til en enestående symbiose af såkaldt "non-architecture".

Denne "non-architecture" er gennemført med et tag, som tillader et blik udover Glane dalen, ruinerne af den tidligere landsby og også den nye. Rustne stålblade deler brutalt bygningens midte, som symbol på ødelæggelse og erindring og modstand mod elementerne. Materialerne, som er efterladt i deres naturlige form synes ældede. 

I den cirkelformede indgangshal er to store fotografier ophængt som symboler. Det ene viser Hitler som taler til masserne på et partimøde i Nürnberg og det andet er skiltet ved indgangen til ruinerne af Oradour-sur-Glane "Souviens-toi" (For at du ikke skal glemme). Den permanente udstilling vises i skiftevis sorte og hvide omgivelser hvor billedskinner hænger frit ud for væggene og viser nazistbevægelsen og "Das Reich" divisionens fremrykning mod Oradour og lyse områder, som på en meget blødere måde viser landsbyen og folkene i Oradour inden massakren. 

I kælderen ligger der et ressourcecenter og rum med midlertidige adskiillelser, som kan rumme skoleklasser og lærere. Oprindelig skabt som en facilitet for den historiske forskning, som blev gennemført ved forberedelsen af centerets permanente udstilling, rummer ressourcecentret fransk og udenlandsk arkivmateriale, fotografier, film udgivelser og blade. 

Følelsen af afsløring, som afspejles i den ydre udformning og indretningen af udstillingsområderne giver den besøgende mulighed for at tænke sine egne tanker. Der er gjort meget ud af af vinduer og spejlbeklædte overflader, som tilskynder besøgende til at foretage rejsen fra fortiden mod fremtiden og undersøge den anden side af spejlet.

Eksterne kilder 
 Oradour-sur-Glane Memorial Center
 Østrigsk mindegudstjeneste på centre de la mémoire d'Oradour-sur-Glane

Museer i Frankrig
In the Closet

In the Closet er en sang fra Michael Jacksons album Dangerous fra 1991.

Musikvideoen 
Musikvideoen til In the Closet er filmet sammen med modellen Naomi Campbell. Sangen og musikvideoen handler om seksuelt begær og udkom på et tidspunkt, hvor det var vigtigt for Jackson at vise sin seksualitet.

Sange af Michael Jackson
Slyngboldkast (atletik)

Slyngboldkast er nu afskaffet atletikdisciplin, hvor det gælder om at kaste en bold forsynet med en 29-31 cm lang rem så langt som muligt. I konkurrencer for kvinder og mandlige ungjuniorer havde redskabet en vægt på 1 kg, mens det for kvindelige juniorer og drenge havde en vægt på 0,7 kg.

Slyngboldkast foretages med et ubegrænset langt tilløb med en stopgrænse bestående af en halv diskosring, en halvcirkel med en diameter på 2,50 meter.
Redskabet fattes med kastearmens hånd, så slyngen lægges om den midterste del af de tre midterste fingre, som holdes let bøjede. Kastet indledes med nogle sving, hvorefter kasteren begynder en rotation. Kastet kan foretages med fra en til tre rotationer. Udkastet sker, som i diskoskast, med strakt arm.

Slyngboldkast har aldrig været en internationel konkurrencedisciplin, men mesterskaber og andre konkurrencer var længe brugt i Tyskland og de øvrige nordiske lande og blev indført som konkurrencedisciplin i Danmark i 1944. I en periode afvikledes der danske mesterskaber og noteredes danske rekorder i disciplinen. Den sidste rekord på 47,54, som blev anerkendt som dansk rekord, sattes af Lily Kelsby 1951. 

I dag anvendes slyngboldkast i skoleidræt og ungdomsatletik som en forøvelse til diskoskast, da disciplinen i modsætning til diskoskast ikke indeholder noget faremoment og derfor lettere kan organiseres for større grupper. Slyngboldkast er stadig en konkurrencedisciplin for de yngste aldersklasser.

Kilde 
Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Atletikdiscipliner
Kastesport (atletik)
Renault Modus

Renault Modus er en kompakt MPV fra Renault, som kom på markedet i august 2004 og bygges hos Renault España i Valladolid.

Modus blev præsenteret på Geneve Motor Show i 2004 som konceptbil under navnet Modus². Bilen er bygget på samme platform som den et år senere introducerede Renault Clio III. Begge modeller deler ca. 20% dele. Også Nissan Micra og Nissan Note er bygget på samme platform som Modus.

Bilen kan som ekstraudstyr fås med cykelholder med navnet Velofix, som har plads til to cykler. Et yderligere kendetegn er Triptic-bagsædet, hvor begge de yderste bagsæder efter opklapning af sædepuden i midten kan skubbes sammen. Derefter kan bagsædet skubbes tilbage, hvorved der alt efter stilling opnås enten bedre benplads eller bedre bagagerumsplads.

Sikkerhed 
Renault Modus fik i 2004 i Euro NCAPs kollisionstest  ved vurdering af personsikkerheden med 33 point de maksimale fem stjerner, for børnesikkerhed 38 point og fire stjerner og med seks point for fodgængersikkerheden én ud af fire mulige stjerner.

Facelift og Grand Modus 
I foråret 2008 fik Modus et facelift. Dette indeholdt blandt andet nye kofangere, for- og baglygter.

Grand Modus er en forlænget version af Modus, introduceret i 2008. Den udvendige længde er med 161 mm steget til 4034 mm, og også akselafstanden voksede med 33 mm til 2575 mm.

Bagagerummet kunne nu med fremklappet bagsæde rumme 1454 liter. I motorprogrammet har 1,5 dCi med 63 kW (86 hk) nu dieselpartikelfilter og 6 gear, hvilket modellen med 76 kW (103 hk) allerede havde.

Tekniske specifikationer

Kilder

Eksterne henvisninger 

Modus
Mini-MPV'er
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Carl Johan Bernadotte

Carl Johan Arthur Bernadotte, greve af Wisborg, (født 31. oktober 1916 i Sverige, død 5. maj 2012 på sygehuset i Ängelholm i Skåne) var yngste søn af kronprins Gustaf (senere kong Gustav 6. Adolf) og kronprinsesse Margareta.

Ægteskaber 
Bernadotte giftede sig i 1946 med journalisten Kerstin Wijkmark (1910-1987), og mistede dermed sin prinsetitel og arveretten til tronen. Brylluppet fandt sted i New York. Der var ingen svensk præst, der ville gifte dem. De adopterede senere to børn.

I 1988 giftede han sig med grevinde Gunnila Märta Louise Wachtmeister af Johannishus (født 12. maj 1923). Brylluppet fandt sted i Svenska Gustafskyrkan i København, og Carl Johans søster Dronning Ingrid var værtinde ved bryllupsfesten på Fredensborg Slot.

London og Skåne 
Under sit ægteskab med Kerstin Wijkmark boede Bernadotte mest i London. Efter hustruens død i 1987 vendte han hjem til Sverige.

I 1973 have Bernadotte fået opført Villa Kungsberga, på Hallandsåsen udenfor Båstad i det nordvestlige Skåne. Her har han boet under det meste af sit andet ægteskab. Det var også her, at Greta Garbo tilbragte seks uger i sommeren 1975.

Aner 
Carl Johan Bernadotte delte i sagens natur aner med sin søster Dronning Ingrid af Danmark - se anetavle i dennes artikel. Carl Johan Bernadotte var den sidste af Dronning Victoria af Storbritanniens oldebørn, der stadig levede.

Luxembourgsk greve 
I 1951 gjorde storhertuginde Charlotte af Luxembourg ham til greve af Wisborg. I dokumentet blev han også kaldt prins Bernadotte.

Titler 
 1916-1946: Hans Kongelige Højhed Prins Carl Johan, Sveriges Arvefyrste, Hertug af Dalarna.
 1946-1951: Herr Carl Johan Bernadotte (borgerligt navn)
 1951-2012: Carl Johan Bernadotte, greve af Wisborg (tilhørte den ikke-introducerede adel)

Kuriøsa 
Under 2. verdenskrig fik Prins Carl Johan et tilbud om at overtage den ungarske trone, men takkede nej.

Efter Kronprinsesse Victorias forlovelse med Daniel Westling omtales det ungarske tilbud på side 26 i nxtst. next station, nr. 6, 2009, der udgives af DSBFirst.

Kilder 

Prinser fra Sverige
Hertuger af Dalarna
Huset Bernadotte
Svensk uintroduceret adel
Svenskere i 1900-tallet
Svenskere i 2000-tallet
Fiat Palio

Fiat Palio (type 178) var en minibil bygget af Fiat Automobiles i årene 1996 til 2017. Da den var udviklet til hele verden, blev den bl.a. fremstillet i Brasilien, Argentina, Egypten, Kina, Indien, Rusland, Sydafrika og Tyrkiet og fik hurtigt tilnavnet Verdensbil.

I Danmark blev kun stationcarudgaven Palio Weekend markedsført, men i Italien og nogle andre markeder fandtes der også en tre- og en femdørs hatchback.

Historie 
I foråret 1996 kom Palio på markedet som tre- og femdørs hatchback. På grund af sit spartanske udstyr blev Palio i Europa først og fremmest brugt som billigt erhvervskøretøj.

I Danmark blev kun dem femdørs stationcar, Palio Weekend, markedsført fra foråret 1998 til efteråret 2000. Dens konkurrenter var bl.a. Lada 2111 og Škoda Felicia Combi.

Til kritikpunkterne hørte mangelfuld forarbejdning, relativt lidt kabineplads og svage præstationer for 54 kW (73 hk)-versionens vedkommende.

Den firedørs sedanudgave hed Fiat Siena og pickupudgaven Fiat Strada.

Senere tilkom en 1,7-liters turbodieselmotor med 51 kW (70 hk), en 1,6-liters benzinmotor med 74 kW (101 hk, senere 76 kW (103 hk)), 1,2-liters benzinmotorer med 44 kW (60 hk) og 59 kW (80 hk), en 1,9-liters sugedieselmotor med 46 kW (63 hk) samt en 1,9-liters turbodieselmotor med 59 kW (80 hk).

Palio gennemgik facelifts i starten af 2001 og i midten af 2003. I Tyrkiet hed sedanudgaven ikke Siena, men derimod Albea.

Fra 2004 kunne Palio leveres med den såkaldte "Flex"-motor (Flexible Fuel Vehicle), som ikke kun kunne køres på benzin men også forskellige former for alkohol såsom metanol og ætanol.

I midten af 2006 fik modelserien et yderligere facelift.

På det indiske marked fandtes Palio fra 2009 også i en naturgasversion (CNG).

I 2015 blev stationcarversionen omdøbt til Fiat Weekend, altså uden "Palio"-navnet. I slutningen af 2017 blev produktionen indstillet i Argentina for at gøre plads på samlebåndene til den nye Fiat Cronos, som er sedanudgaven af Fiat Argo samt en basisversion af Argo uden UConnect-infotainmentsystem. Herved er Palio officielt udgået efter 21 år.

Motorer

Modelvarianter 
Palio (1G, 1996−2001)

Palio (2G, 2001−2003)

Palio (3G, 2003−2006)

Palio (4G, 2006−2017)

Novo Palio 

I 2012 kom en ny model af Palio (Novo Palio, type 326) på markedet. På nogle markeder fortsatte den tidligere model som Palio Fire sideløbende med Novo Palio.

Tekniske data

Referencer

Litteratur 
 Fiat Palio Weekend instruktionsbog. Fiat Automobiler Danmark A/S, februar 1998.
 Fiat Palio Weekend Betriebsanleitung. Fiat Auto S.p.A., december 2002 (på tysk).

Eksterne henvisninger 

Palio
Minibiler
Stationcars
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Biler designet af I.DE.A Institute
Audi A1

Audi A1 er en minibil fra tyske Audi, som i 2010 afløste den i 2005 udgåede Audi A2.

Den er baseret på platformen fra søstermodellerne SEAT Ibiza, Škoda Fabia, Škoda Roomster og Volkswagen Polo V.

Audi A1 findes i versioner med tre eller fem døre. Bagagerummet kan rumme 270 liter

Motorer

Benzin 
1.2 TFSI: , , 
1.4 TFSI: , ,

Diesel 
1.6 TDI: , , 
1.6 TDI: , ,

Eksterne kilder/henvisninger 

 Officielt websted 

A1
Minibiler
Forhjulstrukne biler
Biler introduceret i 2010
Biler fra 2010'erne
Spejdercentret Rømeregård



Om Gården 

Spejdercentret Rømeregård ligger centralt på Bornholm, tæt på landsbyen Årsballe. Rømeregård er ejet af Bornholms Distrikt under KFUM-Spejderne i Danmark. Centret består af en firelænget gård samt fire lejrpladser beliggende på hver sin side af en lille å. På grunden er der en større naturskov i og omkring ådalen. På lejrpladserne findes vandposter flere steder, samt en raftegård og en større bålhytte (plads til ca 20 overnattende). 

I Nordlængen på gården er der indrettet sovesale og soverum med plads til op til 40 overnattende, industrikøkken, spisesal (40 personer), samt stor rå sal med plads til ca 100 personer. I Vestlængen er 9 bade samt 13 toiletter. Det gamle stuehus (som er fra 1500 tallet) gennemgår i disse år (2016-2018) en større renovering. Planen er at åbne til kip og indrette en større spisesal, køkken og hems. Østlængen består primært af materialerum, aktivitetsværksteder samt almindelig værksted.

Frivillige 
Gården drives af frivillige spejdere fra primært Bornholm og København. De frivillige er organiseret i tre grupper. Bestyrelsen med formand Kjeld Ole Rønne i spidsen står for økonomi, udlejning og visioner. Aktivitetsudvalget står for de to ugers centerlejre samt at skabe spændende, kreative og udfordrende aktiviteter til de to lejre. Og endelig er der Arbejdsweekendsudvalget der arrangerer to årlige praktiske weekender hvor rammerne på Rømeregård vedligeholdes og forbedres.

Spejderlejre 
Der arrangeres hvert år 2 centerlejre af en uges varighed hvor spejdere fra hele Danmark deltager. Her er der mulighed som gruppe for at tage på sommerlejr og prøve de mange spændende aktiviteter som Rømeregård tilbyder. Blandt signaturaktiviteterne findes Rappelling på klipper, Silderøgning samt Stenslibning. Udover Centerlejrene afholdes der også ungdomskurser. I disse år er det primært Roland 1 kurser.

Udlejning 
Rømeregård udlejes til spejderlejre, gruppeture, familiefester, lejrskoler, rusture og meget mere.

Eksterne henvisninger 
 Rømeregårds hjemmeside

Rømeregård
KFUM-Spejderne
Bygninger, konstruktioner og anlæg i Bornholms Regionskommune
Saab 9-3X

Saab 9-3X er en SUV fra svenske Saab, som er blevet introduceret i sommeren 2009. Den er baseret på stationcarversionen af Saab 9-3, men har en større frihøjde.

Motorerne er i første omgang en 2,0-liters benzinmotor med 209 hk, samt en 1,9-liters turbodieselmotor med 180 hk.

Eksterne henvisninger 

 Officiel hjemmeside 

SUV'er
Biler introduceret i 2009
Biler fra 2000'erne
Biler fra 2010'erne
9-3X
Stationcars